ECL จะเฟื่องฟู(อีกครั้ง)?
ทุกครั้งที่ตลาดหุ้นไทยอยู่ในช่วงของการสร้างฐาน หลังจากปรับตัวลงมาค่อนข้างแรง มักจะได้ยินได้ฟังนักลงทุนบอกเล่าถึงหุ้นที่น่าลงทุนเป็นประจำ ซึ่งอาจเป็นข้อมูลที่นักลงทุนได้ฟังมาอีกทอดหนึ่ง จึงไม่อยากจะไปขัดอารมณ์ของผู้เล่นที่กำลังฮึกเฮิม เพราะการลงทุนในบางครั้งก็ไม่ได้ขึ้นอยู่กับปัจจัยพื้นบาน แต่ขึ้นอยู่กับกระแสความเชื่อที่มีการพูดกันปากต่อปากไงหล่ะครับ
5 ก.ย. 2558

สภาแมงเม่า: ดร.สมชาย
 
คุณประพล จากบางซื่อ กรุงเทพฯ พูดถึงสถานการณ์ของหุ้น ECL หรือ บริษัท ตะวันออกพาณิชย์ลีสซิ่ง จำกัด (มหาชน) มีข้อมูลหลายอย่างที่ทำให้เชื่อว่า การปรับตัวขึ้นของหุ้นในเที่ยวนี้จะขึ้นไปพอๆ กับรอบที่แล้ว ซึ่งเป็นผลมาจากปัจจัยหลายอย่างเอื้อให้ธุรกิจทำกำไรอย่างโดดเด่นในภายภาคหน้า เมื่อมองถึงความแข็งแกร่งของฐานเงินทุนที่มีอยู่ ก็ยิ่งมั่นใจว่า  การทะยานขึ้นของหุ้นเที่ยวนี้ไม่ธรรมดาอย่างแน่นอน และเป็นอีกหนึ่งทางเลือกที่นักลงทุนรายย่อยไม่ควรมองข้าม จึงอยากจะแชร์ประสบการณ์ดีๆ ให้เพื่อนสมาชิกได้รู้ หรือถ้ามีข้อท้วงติงอะไรเพิ่มเติม ก็อยากให้อาจารย์ช่วยชี้แนะเรื่องดังกล่าวด้วยครับ
 
ทุกครั้งที่ตลาดหุ้นไทยอยู่ในช่วงของการสร้างฐาน หลังจากปรับตัวลงมาค่อนข้างแรง มักจะได้ยินได้ฟังนักลงทุนบอกเล่าถึงหุ้นที่น่าลงทุนเป็นประจำ ซึ่งอาจเป็นข้อมูลที่นักลงทุนได้ฟังมาอีกทอดหนึ่ง จึงไม่อยากจะไปขัดอารมณ์ของผู้เล่นที่กำลังฮึกเฮิม เพราะการลงทุนในบางครั้งก็ไม่ได้ขึ้นอยู่กับปัจจัยพื้นบาน แต่ขึ้นอยู่กับกระแสความเชื่อที่มีการพูดกันปากต่อปากไงหล่ะครับ
อาจารย์ถึงไม่อยากแสดงความคิดเห็นอะไรมากมาย เช่นเดียวกับกรณีของหุ้น ECL หรือ บริษัท ตะวันออกพาณิชย์ลีสซิ่ง จำกัด (มหาชน) ซึ่งมีการพูดถึงประเด็นนั้นประเด็นนี้เยอะแยะไปหมด สุดท้ายก็ยังไม่มีอะไรเปลี่ยนแปลงเป็นรูปธรรมเลยสักอย่าง
วันนี้ถึงต้องมานั่งพูดกันอย่างเปิดใจอีกครั้งว่า ราคาหุ้นที่ระดับ 2 บาท เมื่อนำมาเทียบกับค่า BV ที่ระดับ 1.20 บาท และค่า P/E ที่ระดับ 20 เท่า เป็นระดับที่สูงเกินไปหรือไม่?
 
(หน่วย:ล้านบาท)
 
นอกจากนี้ยังต้องประเมินถึงยอดครั้งก่อนที่ระดับ 3.80 บาท ซึ่งเป็นระดับที่สูงกว่าระดับปัจจุบัน 1 เท่าตัวนั้น เป็นจุดที่นักเล่นหุ้นชั้นเซียนชอบพุดว่า “โอเว่อร์แวลู” จริงไหม
ตรงนี้เป็นเรื่องง่ายๆ ที่นักลงทุนสามารถ “หัดคิด วิเคราะห์ แยกแยะ” ได้ด้วยตนเอง และถ้าตีโจทย์ตรงนี้ไม่ได้ ก็ไม่ควรเข้ามายุ่งกับหุ้นที่ทะยานขึ้นโดยความเชื่อล้วนๆ พร้อมกับเตือนสติตัวเองว่า ยังมีหุ้นตัวอื่นที่น่าสนใจมากกว่า และควรปล่อยให้เวทีแห่งนี้เป็นสนามของนักเก็งกำไรก้แล้วกันนะครับ
…
 
 
กราฟประกอบข่าว: Aspen ข้อมูล ปิดตลาด ณ วันที่ 4 ก.ย.58